User:Nachal N/sandbox

நா. நாச்சாள்

சீரான உணவு பழக்கங்களுக்கு மத்தியிலும் ஆரோக்கியமின்மைக்கு காரணமென்ன என்ற  தேடுதலில், இதுதான் காரணம்!!! என்பதை தனது குருவான இயற்கை வேளாண் விஞ்ஞானி கோ நம்மாழ்வார் ஐயாவின் வழிகாட்டுதலில் தெரிந்து கொண்டவர் தான் இயற்கையின் திருமகள் நா. நாச்சாள்.

கிண்டி அண்ணா பல்கலைக்கழகத்தில் முதுகலைப் பட்டம், அயல்நாட்டு வேலை.. ஆனால் விடை தெரியாத ஆரோக்கியத்தின் கேள்விகள் அவரை இயற்கையின் பக்கம் திரும்பிப் பார்க்க வைத்தது. பல தேடுதல்களுக்குப்பின்  ஆரோக்கியமின்மையின் அடிப்படை காரணம் உணவு மட்டுமே என்பதை புரிந்துகொண்டு  உணவின் ஆணிவேரான இருக்கும் விவசாய முறைகளிலேயே இன்று விஷம் கலந்திருந்தால் ஆரோக்கியம் எப்படி நிலைத்திருக்கும்.

இதற்கு காரணம் என்ன என்பதை அறிய நம்மாழ்வார் ஐயாவின் பயிற்சிப்பட்டறையில் கலந்துகொண்டு, இன்றைய நவீன வேளாண்மையில் உற்பத்தியாகும் உணவுப் பொருட்கள் மனிதனை எவ்வாறு அணுவணுவாக கொலை செய்கிறது என்பதை தெரிந்துகொண்டார். பின் நம்மாழ்வார் அய்யாவின் ஆசியுடன் இயற்கை வேளாண்மை முறைகளையும் கற்றுக் கொண்டவர்.

இளைஞர்கள் இயற்கை வேளாண்மையை கையிலெடுத்துக் கொண்டால் மட்டுமே அடுத்த சமூகத்தை காக்க முடியும் என்ற ஐயாவின் வார்த்தைகள் இயற்கையின் திருமகளை இயற்கை சார்ந்த பணியில்  முழுநேரம் ஈடுபடவைத்தது.

இயற்கைப் பொருள்களை (organic) விளைவித்தால் மட்டும் போதாது மக்களிடம் இயற்கை விவசாய பொருட்களைப் பற்றிய விழிப்புணர்வு அவசியம்,  இன்றைய நவீன வாழ்க்கை முறை பற்றிய புரிதல், மாடிதோட்டம், சந்தைப்படுத்துதல், உணவு தயாரிக்கும் முறை, விளைவித்தப்பொருட்களை பயன்படுத்தும் முறை, மதிப்புக்கூட்டும் முறை போன்றவற்றையும் எடுத்துக் கூறினால் மட்டுமே அடுத்த தலைமுறையினை காக்க முடியும் என்ற ஐயாவின் வார்த்தைகள் நாச்சாள் அவர்களை பயிற்சியாளராகவும், பயிற்றுனராகவும் உருவாக்கியது.

இவற்றையெல்லாம் மக்களிடம் கொண்டு சேர்க்க எந்தெந்த வழிகளில் இருந்ததோ அவை  அனைத்தின் மூலமாகவும் இயற்கையின் திருமகள் நாச்சாள் மக்களிடம் கொண்டு சேர்த்தார்.

முதல் கட்டமாக நம்மாழ்வார் ஐயாவின் ஆணைக்கேற்ப நம்மாழ்வார் ஐயாவின் இயற்கை வேளாண் பயிற்சிகளை தலைநகர் சென்னையில் இளைஞர்கள் அதுவும் தொழில்நுட்பத்துறையில் பணியாற்றும் இளைஞர்களுக்கு நடத்தினர்.

இயற்கை பற்றி பல நிகழ்ச்சிகளை தொலைக்காட்சி மூலமாக வெளிப்படுத்தி வந்த இயற்கையின் திருமகள் இயற்கை வேளாண்மை, மாடி தோட்டம், சிறுதானியங்கள், பாரம்பரிய அரிசிகள் போன்றவற்றைப் பற்றியும் பல நிகழ்ச்சிகளை அனைத்து தொலைக்காட்சி மூலமாகவும் விழிப்புணர்வை ஏற்படுத்தினார்.

சிறுதானியங்கள், பாரம்பரிய அரிசிகள், மாடித்தோட்டம், பாரம்பரிய மற்றும் ஆரோக்கிய உணவுகள் போன்றவற்றைப் பற்றி பல புத்தகங்களை எழுதியவர். அவரது முதல் புத்தகமான ருசியின் ரேகையை நம்மாழ்வார் ஐயா முன்னுரை அளித்து வெளியிட்டார்.

பல பட்டங்களை பெற்ற நாச்சாள் இயற்கை, பாரம்பரியத்தின் மீதிருக்கும் ஈர்ப்பின் காரணமாக தமிழ்நாடு வேளாண் பல்கலைக்கழகத்தில் விவசாய தொழில்நுட்பத்தில் இளங்கலை பட்டத்தையும், மற்ற பல்கலைக்கழகத்தில் உணவு அறிவியல், சமயப்  படிப்புகளையும், ஆராய்ச்சியையும் மேற்கொண்டிருக்கிறார்.

மத்திய மாநில அரசுகளின் தொழில்முனைவோருக்கான பயிற்சியாளராகவும், மதிப்புக் கூட்டுப் பொருட்களின் பயிற்சியாளராகவும் இருக்கிறார். மேலும் விவசாயப்பொருட்களை சந்தைப்படுத்துதல், மதிப்புக்கூட்டுதலிலும் ஈடுபட்டுள்ளார்.

அனைத்து ஊடகங்கள், பத்திரிகைகளிலும் பாரம்பரிய உணவுகள், உணவு கலாச்சாரம், இயற்கை வேளாண்மை, சந்தைப்படுத்துதல், மாடிதோட்டம்,  சமையல் குறிப்புகள் என பற்றிய பல கட்டுரைகளை எழுதியுள்ளார். பல பத்திரிகைகளில் இவரின் கட்டுரைகள் தொடராகவும் வெளிவந்து கொண்டிருக்கிறது.

பல உணவுத் திருவிழாக்கள், விழிப்புணர்வு நிகழ்ச்சிகள் போன்றவற்றை பல நிறுவனங்களில் நடத்தியுள்ளார். பெண் சுயஉதவிக்குழுக்களுக்கும் பயிற்சிகளை அளித்து பெண்களின் வாழ்க்கைத்தரத்தை மேம்பட செய்துள்ளார்.

நமது  பாரம்பரியம், இயற்கை வேளாண்மை,  மதிப்புகூட்டுதல், ஆரோக்கியமான உணவை ஆரோக்கியமான முறையில் தயாரித்தல், வீட்டுதோட்டம் அமைத்தல், பாரம்பரிய இரசியங்கள், சந்தைப்படுத்துதல், இயற்கை பொருட்களை உற்பத்தி  செய்வது, இயற்கைப்பொருட்களை தயாரித்தல், இயற்கை  அமைத்தல் அவற்றில் விற்பனைசெய்யக்கூடிய பொருட்களைப்பற்றியும், பாரம்பரிய அரிசிகள், அவற்றின் மருத்துவகுணங்கள், தயாரிக்கும் முறைகள், சிறுதானியங்கள் அவற்றின் மருத்துவகுணங்கள் அழியாதவண்ணம் தயாரித்தல், சமைத்தல், உண்ணுதல் என அனைத்தையும் மற்றவர்களுக்கு கொண்டு சேர்க்கும் பணியினை செய்கிறார். இவற்றை பயன்படுத்துவது மட்டுமல்லாமல் மற்றவர்களுக்கு தெரியப்படுத்துவதும், பகிர்வதும் அவசியம். நம்மாழ்வார் அய்யாவின் நோக்கமான விழிப்புணர்வு, அனைவருக்கும் விழிப்புணர்வை ஏற்படுத்துவது நமது கடமை என்பதை மறவாமல் செய்வது அவருக்கு நாம் செய்யும் நன்றிக்கடன்.